# Sent Antòni e Cucmont

Sent Antòni e Cucmont (en francés : Saint-Antoine-Cumond) es una anciana comuna dau departament de Dordonha e de la region de Novela Aquitània, ancianament d'Aquitània.
Dempuei lo 1er de genier de 2017, es gropelada emb Festalems e Sent Privat daus Prats e es venguda comuna delegada de la comuna novela de Sent Privat de Perigòrd.

## Geografia
### Perimètre dau territòri

Comunas confrontantas de Sent Antòni e Cucmont (comuna novela de Sent Privat en Perigòrd) :
| Aubaterra (Charanta) | La Prada (Charanta) | |
| Bona (Charanta) | | Pitit Braçac |
| | Sent Privat daus Prats (com. nov. de Sent Privat en Perigòrd) | Festalems (com. nov. de Sent Privat en Perigòrd) |

## Toponimia

La prononciacion es [ʂɛ̃$^n$tɔ̃$^n$’tɔni] [ky’mũm].
* Cucmont (atestacions Culmont en 1276 e Cugmont en 1382) es coma Montcuc, mas dins un òrdre diferent, format d'una raiç preindoeuropèa, o, au mens, preceltica, cucc-, que deviá aver lo sens de « nautura arredondida », e de l'occitan mont, apondut quand lo mot èra pas mai comprés (cf. la fòrma de 1276)$^,$$^,$; aquò empacha pas que tuca, varianta de cucc-, a format de toponimes recents en Perigòrd.
* Miran(d), près de la RD 20, domina Drona de dos o tres mètres e son site sembla pas èsser de defensa. Un masculin de miranda, « tor de gacha » es pas çò pus probable, mas un derivat dau verbe mirar demòra possible. Farriá conéisser las fòrmas ancianas. L'ipotèsi dau nom latin Matrius emb lo sufixe -anum > *Mairan > [mejraŋ] > [miraŋ] (evolucion rara) es improbabla perqué l'n finala se seriá amudida en lemosin. Fauta d'informacions precisas, la grafia Mirand, dominanta en francés, se deuriá acceptar provisòriament.
* Sent Antòni. Coma i aviá una comandariá de l'òrdre espitalier de Sent Antòni Abat (o lo Grand), nascut en 251 e mòrt en 356, vodat a sonhar los malaudes d'ergotisme (o fuec de Sent Antòni), es aisat de trobar l'identitat dau sent. Aquò's la comandariá que donèt son nom au vilatge$^,$$^,$, forçadament après 1089, data de la fondacion de l'òrdre.

## Istòria

* La mapa de Cassini fai veire doás ancianas paròfias, Cumont e Miran e la comandariá de Sent Antòni (creada dins la paròfia de Miran(d)); la comuna comprendriá tanben una partida de Sent Privat daus Prats$^,$. Segon lo site Cassini, Mirand fuguèt annexat a la comuna de Cumond (nom francés, donc Cucmont) avant 1794 e los recensaments pòrtan pas de traça de Mirand; lo chapluec qu'èra a Cumont passèt a Sent Antòni en 1906 e la comuna de Cumond chamnhèt de nom en 1924 per venir Saint-Antoine-Cumond.
* En 2017, Sent Antòni e Cucmont ven comuna delegada de Sent Privat en Perigòrd. Sent Privat en Perigòrd es una comuna novela creada lo 24 de setembre 2016 per préner efech au 1er de genier 2017.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març de 2008 | 2020 | Pierre de Cumond | sens | notari, c. delegat 2017-2020 |
| març de 2001 | 2008 | Francis Magne | | |
| junh de 1995 | 2001 | Gilbert Arfeuillère | | |
| mai de 1953 | 1995 | Guy Bassi | | |
| | 1953 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Senta Aulaia; es aura dau canton de Montpaun e Menestairòu

## Demografia

modificar « persona »  v · d · m 
Evolucion demografica Populacion comunala actuala (2013): 372, totala: 388 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 602 | 672 | 686 | 702 | 649 | 947 | 909 | 903 | 926 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 955 | 919 | 1 015 | 949 | 827 | 905 | 877 | 803 | 755 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 758 | 761 | 658 | 603 | 560 | 609 | 572 | 518 | 497 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 521 | 474 | 449 | 430 | 394 | 365 | 384 | 386 | 388 393 |
| 2009 | 2010 |
| 388 393 | 390 396 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20160811040813/http://communes-oc.cg24.fr/cantons/st-aulaye/SAINT-ANTOINE-CUMOND.htm
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 297
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 198, a Cocumont
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586
* ↑ http://nominis.cef.fr/contenus/saint/446/Saint-Antoine-le-Grand.html
* ↑ https://www.geoportail.gouv.fr/donnees/carte-de-cassini
* ↑ https://web.archive.org/web/20191015130737/https://www.saint-privat-en-perigord.fr/saint-antoine-cumond-1/
* ↑ http://cassini.ehess.fr/cassini/fr/html/fiche.php?select_resultat=11346
* ↑ títol Arrestat que pòrta creacion de la comuna novela de Sent Privat de Perigòrd http://www.dordogne.gouv.fr/content/download/21277/158803/file/-24-2016-026-%20RAA%20normal%20septembre%202016%20n%C2%B0%202.pdf p. 134-138
* ↑ https://www.annuaire-mairie.fr/mairie-saint-antoine-cumond.html
* Portau de Perigòrd